கேள்வி: சமையலறை - குசினி, அடுப்படி பற்றி விளக்கவும்.
பதில்: குசினி என்பது இலங்கையில் சமையலறையைக் குறிக்கப் பயன்படுத்தும் சொல். சிங்கள மொழியில் இது ''குசிய'' என வழங்கப்படுகிறது. குசினி என்னும் இச்சொல் ''Cozinha'' (குசினா) என்ற போர்த்துக்கீச மொழியிலிருந்து இலங்கைக்கு வரப்பெற்றது. இலங்கையில் 'குசினி' எனும் சொல்லோடு, 'அடுப்படி' எனும் சொல்லும் பரவலாகப் பாவிக்கப்படுகிறது. பண்டைய வீடுகளிலும், இன்னும் சில கிராமத்து வீடுகளிலும், இச்சமையலறையானது, வீட்டை விட்டுத் தனியாகக் கட்டப்பட்டிருப்பதைக் காணலாம். அன்றைய காலத்தில் விறகுச் சமையலால் எழும் புகை வீட்டுக்குள் பரவாமல் இருப்பதற்காகவும், சமையற்காரர்கள் எளிதாக வந்துபோகும் படியாகவும் இப்படி அமைக்கப்பட்டிருக்கலாம்.